Farmhouse TV & Film

Farmhouse TV & Film is in Nederlânske filmstudio, dy't oprjochte is troch filmprodusint Klaas de Jong. It bedriuw stiet by de Keamer van Keaphannel registrearre as soe it fêstige wêze yn De Jong syn wenplak Earnewâld, mar it produksjekantoar stiet eins yn 'e Fryske haadstêd Ljouwert. Op 'e eigen webside lit Farmhouse him derop foarstean dat it in bedriuw "út de provinsje" is, wat ek ta utering komme soe yn 'e "bedriuwsfilosofy". It soe Farmhouse "in sterke affiniteit" jaan mei "it 'gewoane' libben", wat liede soe ta de produksje fan "echte publyksfilms".Ynformaasje fan 'e eigen webside fan Farmhouse TV & Film.

Katalogus
Farmhouse TV & Film waard yn 2010 troch Klaas de Jong oprjochte.Bedriuwsynformaasje oer Farmhouse TV & Film. De Jong naam doe syn besteande fûnskatalogus (fan earder makke films dêr't hy de rjochten op hie) mei nei it nije bedriuw. De folsleine katalogus fan Farmhouse sjocht der sadwaande sa út:
 2003 – Schippers van de Kameleon
 2005 – Kameleon 2
 2007 – De Scheepsjongens van Bontekoe
 2009 – De Hel van '63
 2011 – Bennie Stout
 2011 – Penny's Shadow
 2013 – Verliefd op Ibiza
 2014 – Toscaanse Bruiloft
 2015 – Michiel de Ruyter
 2015 – Apenstreken
 2016 – SneekWeek
 2017 – Tuintje in Mijn Hart
 2018 – Redbad

Anno 2018 wiene de folgjende filmprojekten noch yn produksje:
 A Bite of the Sea
 Batavia's Deathsong
 80 Jaar Oorlog
 Wine Masters: France

Keppelings om utens
Offisjele webside fan Farmhouse TV & Film


Kategory:Frysk bedriuw
Kategory:Nederlânske filmstudio
Kategory:Bedriuw oprjochte yn 2010
Kategory:Bedriuw yn Ljouwert
Kategory:Earnewâld